stanford-oval/wikipedia huggingface dataset:
קיישה קאסל-יוז

| --- | --- |

 לידה:  24 במרץ 1990 (בת 34) דוניברוק, אוסטרליה המערבית, אוסטרליה אוסטרליה
 מדינה:  ניו זילנד, אוסטרליה
 תקופת הפעילות:  מ-2002
 מקום לימודים:  Rosehill College  One Tree Hill College 
 מספר צאצאים:  2
 http://keishacastlehughes.com
 פרופיל ב-IMDb
 
קיישה קאסל-יוז (באנגלית: Keisha Castle-Hughes; נולדה ב-24 במרץ 1990) היא שחקנית ניו זילנדית שעלתה לגדולה תודות לגילומה של פאיקיאה "פאי" אפרינה בסרט "לרכב על הלווייתן" (2002). היא הייתה מועמדת למספר פרסים, כולל פרס האוסקר לשחקנית הטובה ביותר (האדם השני הצעיר ביותר).
קאסל-יוז הופיעה בהמשך בסרטים "מלחמת הכוכבים - פרק 3: נקמת הסית'" (2005), בסרטה של קתרין הארדוויק "The Nativity Story"‏ (2006) בתור מרים, אם ישו ובסרט המלחמה "כשגיבורים חוזרים" (2017). בשנים 2015–2017 היא גילמה את אובארה, נחשית החול בסדרת הפנטזיה "משחקי הכס" של רשת HBO, גילמה את דונה מנסיני בסדרת הדרמה של שואוטיים "רואדיז" (2016) והחל משנת 2020 היא מגלמת את האנליסטית האנה גיבסון בסדרה "FBI: המבוקשים ביותר" של רשת CBS.
ביוגרפיה

קאסל-יוז נולדה בעירה דוניברוק (אנ'), אוסטרליה המערבית לאם מאורית, דיסרי יוז, וטים קאסל, אב ממוצא אנגלי-אוסטרלי. היא הבכורה מתוך חמשיה אחים, והיא ומשפחתה עברו לאוקלנד, ניו זילנד כשהייתה בת ארבע. היא קיבלה אזרחות בשנת 2001.
קאסל-יוז למדה בבית הספר התיכון פנרוז (אנ') והמשיכה ללמוד שנתיים נוספות בתיכון קדם-אקדמאי ACG Senior College באוקלנד.
בתחילת 2014, קאסל-יוז חשפה שיש לה הפרעה דו-קוטבית, לאחר התאבדותה של מנחת הטלוויזיה שרלוט דוסון (אנ').
קריירה

יוז נבחרה מתוך אלפי ילדות, לאחר חיפוש קפדני בכל רחבי היבשת כדי לגלם את דמותה של פאיקיאה "פאי" אפרינה, ילדה המנסה למלא את מקומו של אחיה התאום שנפטר בלידה שנועד להיות ראש שושלת "רוכבי הליווייתנים" בסרט "לרכב על הלווייתן". יוז הייתה בת 11 בתחילת צילומי הסרט ולא הייתה בעלת ניסיון משחק כל שהוא. על הופעת הבכורה שלה בסרט קיבלה יוז תגובות מצוינות מקרב מבקרי הקולנוע ובשנת 2004, בהיותה בת 13, הפכה יוז לשחקנית הצעירה ביותר בהיסטוריה שהייתה מועמדת לפרס אוסקר לשחקנית הטובה ביותר.
בשנת 2005 הופיעה יוז בחלק השלישי בטרילוגיה השנייה בסאגת סרטי "מלחמת הכוכבים", "מלחמת הכוכבים - פרק 3: נקמת הסית'", בסרט גילמה יוז בתפקיד קטן את דמותה של מלכת נאבו.
ב-2006 גילמה יוז את דמותה של מרים, אם ישו בדרמה המשפחתית של קתרין הארדוויק "סיפור הולדת ישו".
בשנים 2015–2017 שיחקה בסדרת הפנטזיה האמריקאית "משחקי הכס".
חיים אישיים

באוקטובר 2006, כשהייתה בת 16, פורסם שקאסל-יוז ובן זוגה בראדלי הול מצפים לילד משותף. בתם נולדה ב-2007. קאסל-יוז והול נפרדו ב-2010 לאחר שבע שנים ביחד.
בשנת 2012, קאסל-יוז החלה לצאת עם ג'ונתן מוריסון. לאחר שישה שבועות ביחד, הזוג התארס באוגוסט 2012 חתונתם התקיימה ביום האהבה 2013. הם התגרשו בדצמבר 2016.
בתחילת 2021 היא נישאה לדוני גרהמר בעיר ניו יורק. חודש לאחר מכן הודיעה שהיא בהריון עם ילדה השני, בת שנולדה ביוני 2021.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | לרכב על הלווייתן | פאיקיאה "פאי" אפרינה | מועמדת פרס אוסקר לשחקנית הטובה ביותר מועמדת פרס גילדת שחקני המסך להופעה יוצאת מן הכלל של שחקנית בתפקיד משנה |
| 2005 | מלחמת הכוכבים - פרק 3: נקמת הסית' | מלכת נאבו |  |
| 2006 | The Nativity Story | מרים, אם ישו |  |
| 2008 | Hey, Hey, It's Esther Blueburger | סאני |  |
| 2009 | מזלו של הכורם | סלסטה |  |
| 2011 | Vampire | ג'ליפיש |  |
| 2011 | רד דוג | רוז |  |
| 2013 | The Stolen | ארואה |  |
| 2014 | Queen of Carthage | סימי |  |
| 2017 | כשגיבורים חוזרים | אליאה |  |
| 2018 | Find Your Voice | נסיכה |  |
| 2019 | Tone-Deaf | וייט |  |
| 2020 | DieRy | ג'ין מראמה |  |
| TBA | Wellwood | גרייסי מארש | גם מפיקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | Piece of My Heart | קאט הצעירה | סרט טלוויזיה של TVNZ |
| 2010 | אגדת המחפש | מיה | פרק: "Creator" |
| 2011–2013 | The Almighty Johnsons | גאיה | תפקיד ראשי (עונות 2-1) תפקיד חוזר (עונה 3); 21 פרקים |
| 2013 | Rewind | פרייה | סרט טלוויזיה של Syfy |
| 2014 | המתים המהלכים | ג'ואן | פרק: "Slabtown" |
| 2015–2017 | משחקי הכס | אובארה | 8 פרקים |
| 2016 | רואדיז | דונה מנסיני | תפקיד ראשי; 10 פרקים |
| 2017 | מצוד | טאבי מילגרים | 5 פרקים |
| 2018 | On the Ropes | ג'סיקה קונור | תפקיד ראשי; 4 פרקים |
| 2019–2020, 2023 | אף בי איי | האנה גיבסון | 3 פרקים |
| 2020–הווה | FBI: המבוקשים ביותר | האנה גיבסון | תפקיד ראשי (4 עונות); 73 פרקים |
| 2023–2024 | מלחמת הכוכבים: באד באצ' | אמארי קאר | דיבוב; 11 פרקים |
הוא כאן

"הוא כאן" הוא סינגל שהוקלט על ידי הזמרת הישראלית קורין אלאל. את השיר הוציאה ביוני 1992 לאור חברת התקליטים NMC יונייטד אנטרטיינמנט, כסינגל השישי והאחרון מתוך אלבומה החמישי של הזמרת, "זן נדיר".
על השיר

"הוא כאן" נכתב והולחן על ידי עוזי בן כנען ואלאל בהתאמה. על הפקתו המוזיקלית הייתה יהודית רביץ אחראית. השיר מתאר בוקר, בו כל פרט קטן בסביבה מדגיש תחושת נוכחות וחברות. בשני הבתים הראשונים, הדוברת מתארת כיצד היא מקבלת את היום החדש באמצעות פעולות כמו פתיחת החלונות, הרמת התריסים והסטת הווילונות. לאחר מכן נודע כי היא אינה לבד, שיש מישהו איתה, עם הדגשה על כך שהוא "כאן". בקטע מעבר מתוארת פריחה של חרציות וכורכומים. אחר כך חוזרת המנטרה על פיה ישנה לצד הדוברת דמות נוספת.
בבית השלישי, אלאל מתארת את "הקפה של הבוקר", שהוא ערב לחיך. בנוסף, מספרת על סיטואציה אינטימית שבה שתי ידיים אוחזות בספלים. כשבפנים ובחוץ נשמעים מסרים של נוכחות וחברות מעביר השיר תחושה חזקה של נחמה וביטחון, מעצם הידיעה שיש מישהו לידה.
עטיפה

בעטיפה יש ציור של בניין עם חלונות פתוחים. בחלונות נראים דמויות שונות: דמות עם שיער קוצני מחזיקה כרזה עם הכיתוב "בוקר טוב", דמות עם שיער בהיר וידיים על הראש, ודמות עם בועת דיבור שבה כתוב "הוא כאן".
בחלונות התחתונים רואים דמות עומדת בתנוחה רגועה עם ידיים על המותניים, דמות עם ידיים מורמות ומחייכת, ודמות מנפנפת עם חיוך ובועת דיבור שאומרת "2:30". מעל הבניין יש אנטנה.
הצלחה מסחרית

"הוא כאן" לא זכה להצלחה במצעד הפזמונים השבועי של רשת ג'. ב-6 בספטמבר נכנס לדירוג במקום ה-30 והאחרון. הוא יצא ממנו בשבוע שאחר כך. עם זאת, במצעד של גלי צה"ל הגיע למקום העשירי.
מיקומי שיא

|   ‏‏‏  מצעדים ודירוגים (1992)> מדינה |   ‏‏‏  מצעדים ודירוגים (1992)> מצעד |   ‏‏‏  מצעדים ודירוגים (1992)> מיקום שיא |   ‏‏‏  מצעדים ודירוגים (1992)>  |
| --- | --- | --- | --- |
|  ישראל | רשת ג' | 30 |  |
|  ישראל | גלי צה"ל | 10 |  |
הערות שוליים

↑  הוא כאן באתר סטריאו ומונו
↑  זן נדיר באתר סטריאו ומונו
↑  מילות השיר, באתר שירונט
| קורין אלאל |
| --- | --- | --- |
דיסקוגרפיה
| אלבומי אולפן | "קורין אלאל" • "פירות אסורים" • "אנטארקטיקה" • "שפת אימי" • "זן נדיר" • "כשזה עמוק" • "תנינענק" • "הכחול של השמיים" • "פשוט כל כך" • "ארנבות משוקולד" • "קהלת" • "כאחד האדם" |  |
| אלבומי אוסף | "האוסף" • "המיטב" |  |
| אלבומי הופעה | "לתמונה נוספו המון צבעים" • "אקווריום: הופעות במפעל הפיס" |  |
| אלבומי משותפים | "ארץ טרופית יפה" • "לו באת – נשים שרות שם טוב לוי" |  |
| אלבומי מחווה | "חברים שרים קורין" |  |
| מארזי תקליטורים | "קורין אלאל / פירות אסורים" • "האלבומים המקוריים" |  |
| סינגלים | "סמבה אבן גבירול" • "תן לי קצת ממך" • "שיר בכיף" • "כבשים" • "פירות אסורים" • "שישי בלילה" • "ארץ קטנה עם שפם" • "אנטארקטיקה" • "שיר לשירה" • "שפת אימי" • "זן נדיר" • "תאונה" • "יוצאת אל החיים" • "ימי הפרח והאהבה" • "מעיין" • "הוא כאן" • "לחיות" • "פירמידות" • "כשזה עמוק" • "תנינענק" |  |
| שירים אחרים | "רוצים שלום" • "אמסטרדם" • "אין לי ארץ אחרת" • "התעשייה האבירית" • "שלושת הפעמונים" • "המנון לאהבה" • "ספק גדול" • "החיים בוורוד" |  |
קלאן לוץ

| --- | --- |

קלאן לוץ
 לידה:  15 במרץ 1985 (בן 39) דיקינסון, דקוטה הצפונית, ארצות הברית ארצות הברית
 שם לידה:  Kellan Christopher Lutz 
 מדינה:  ארצות הברית 
 תקופת הפעילות:  מ-1999
 מקום לימודים:  אוניברסיטת צ'פמן  תיכון הורייזון 
 מספר צאצאים:  1 
 http://www.kellan-lutz.com/
 פרופיל ב-IMDb
 
קלאן כריסטופר לוץ (באנגלית: Kellan Christopher Lutz; נולד ב-15 במרץ 1985) הוא שחקן ודוגמן אמריקאי. ידוע בעיקר עבור תפקידו בתור אמט קאלן בסדרת סרטי "דמדומים", ולאחר מכן בתור ג'ון סמיילי בסרט "בלתי נשכחים 3" ובתור הרקולס בסרט "הרקולס: האגדה מתחילה".
ביוגרפיה

נולד בשם קלאן כריסטופר לוץ נולד בדקוטה הצפונית וגדל באריזונה. הוא הילד האמצעי למשפחה בת שישה בנים ובת.
לאחר שסיים תיכון עבר לקליפורניה במטרה להירשם לאוניברסיטה וללמוד הנדסה כימית אך העדיף להתרכז בפיתוח קריירת משחק.
קריירה > קריירת משחק

בתחילה שיחק תפקידים קטנים בסדרות כמו "היפים והאמיצים", "CSI: ניו יורק" ו"גיבורים". בנוסף הופיע במספר סרטים ובהם סרט האימה "ליל הבכורה".
ב-2007 הופיע בקליפ "With Love" של הזמרת הילרי דאף ובפרסומת לבושם שלה " With Love... Hilary Duff". בשנת 2008 הופיע בקליפ של להקת הינדר, "Without You". באותה שנה הופיע במיני סדרה של רשת HBO בשם "דור מזוין".
תפקידו הגדול היה כאמט קאלן, אחיו הגדול של אדוארד, בסדרת הסרטים "דמדומים" המבוססת על ספריה של הסופרת סטפני מאייר. בשנת 2009 הופיע במספר פרקים בסדרה "90210". לוץ הופיע באפריל 2010 ברימייק לסרט משנת 1984 "סיוט ברחוב אלם". ובאותה שנה שיחק במותחן העצמאי "מסקדה" לצד נורמן רידוס.
סרט נוסף בכיכובו, "דמדומים 4: שחר מפציע", יצא בנובמבר 2011, וסרט ההמשך "דמדומים 4: שחר מפציע - חלק 2" ב-2012 בתור אמט קאלן.
בשנת 2013 השתתף בסרט "טרזן", עיבוד קולנועי חדש לעלילות טרזן. שנה לאחר מכן, בשנת 2014 גילם את ג'ון סמיילי בסרט הפעולה "בלתי נשכחים 3" לצידם של סילבסטר סטאלון, ארנולד שוורצנגר, ג'ייסון סטיית'האם וג'ט לי. בנוסף שיחק גם בסרט "הרקולס: האגדה מתחילה" בדמותו של הרקולס.
בשנת 2015 שיחק בתפקיד ראשי בסרט הפעולה "איום מיידי", לצד ברוס ויליס, שגילם את אביו.
קריירה > קריירת דוגמנות

לוץ חתום בסוכנות הדוגמנות "פורד מודלס" (Ford Models). לוץ הוא אחד מהדוגמנים בקמפיין התחתונים של קלווין קליין משנת 2010, "Calvin Klein X".
חיים אישיים

באוקטובר 2017, התארס לוץ למנחת הטלוויזיה והדוגמנית בריטני גונזלס. ב-23 בנובמבר 2017, לוץ וגונזלס נישאו.
ב-28 בנובמבר 2019, לוץ הודיע בחשבון האינסטגרם שלו שהוא וגונזלס מצפים לתינוקת. ב-6 בפברואר 2020, גונזלס הודיעה שעברה הפלה טבעית כשהיא בחודש שישי להריונה. ב-22 בפברואר 2021, נולדה בתם הראשונה.
בזמנו הפרטי לוץ עוסק בספורט אתגרי, שחייה ופעולות אחרות ואף אמר שהוא מעדיף לבצע את הפעלולים בסרטים בהם משחק בעצמו. לוץ חבר בארגון PETA.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | תקפצו לי | פרנק |  |
| 2006 | שיגעון של קולג' | דווין |  |
| 2007 | Ghosts of Goldfield | צ'אד |  |
| 2008 | ליל הבכורה | ריק לילנד |  |
| 2008 | חורף מסוכן | מקס ריידר |  |
| 2008 | דמדומים | אמט קאלן |  |
| 2009 | השבט האבוד | ג'ייק |  |
| 2009 | דמדומים 2: ירח חדש | אמט קאלן |  |
| 2010 | מסקדה | אדי ארלינג'ר |  |
| 2010 | סיוט ברחוב אלם | דין ראסל |  |
| 2010 | דמדומים 3: ליקוי חמה | אמט קאלן |  |
| 2011 | ליבו של קונור | קונור סאליבן |  |
| 2011 | אהבה, חתונה, נישואין | צ'ארלי |  |
| 2011 | הזירה | דייוויד סירלי |  |
| 2011 | דמדומים 4: שחר מפציע - חלק 1 | אמט קאלן |  |
| 2011 | בני אלמוות | פוסידון |  |
| 2012 | דמדומים 4: שחר מפציע - חלק 2 | אמט קאלן |  |
| 2013 | ג'אווה היט | ג'ייק טרוורס |  |
| 2013 | סירופ | "סניקי פיט" |  |
| 2013 | טרזן | טרזן |  |
| 2014 | הרקולס: האגדה מתחילה | הרקולס |  |
| 2014 | בלתי נשכחים 3 | ג'ון סמיילי |  |
| 2015 | הניסוי | ויליאם שאטנר |  |
| 2015 | איום מיידי | הארי טרנר |  |
| 2016 | Money | מארק |  |
| 2016 | אוסיריס: הלוחם האחרון | סיי לומברוק |  |
| 2017 | All In | צ'ייס בלקברן |  |
| 2018 | Speed Kills | רובי רימר |  |
| 2018 | Guardians of the Tomb | רידלי |  |
| 2019 | מה גברים רוצים | קפטן |  |
| TBA | Come Out Fighting | לוטננט פרנק רוס |  |
| TBA | What Remains | טרוי |  |
| TBA | On Smoother Dirt | רון סאנטו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | היפים והאמיצים | רוב | פרק: "#1.4409" |
| 2005 | CSI: ניו יורק | אלכס הופר | פרק: "Tri-Borough" |
| 2005 | עמוק באדמה | קריטר | פרק: "Hold My Hand" |
| 2005 | סאמרלנד (אנ') | פורדי | 2 פרקים |
| 2005, 2014 | הקמבאק | כריס מ'קנס | תפקיד ראשי (עונה 1) תפקיד אורח (עונה 2); 14 פרקים |
| 2007 | CSI | כריס מולינס | פרק: "Empty Eyes" |
| 2007 | גיבורים | אנדי | פרק: "Five Years Gone" |
| 2008 | דור מזוין | קפטן ג'ייסון לילי | מיני-סדרה |
| 2008–2009 | 90210 | ג'ורג' אוונס | 6 פרקים |
| 2012 | רוק 30 | עצמו | פרק: "Unwindulax" |
| 2015 | Bullseye | מנחה | שעשועון בערוץ Fox;‏ 8 פרקים |
| 2019–2021 | FBI | קני "קן" קורסבי | 3 פרקים |
| 2020–הווה | FBI: המבוקשים ביותר | קני "קן" קורסבי | תפקיד ראשי (3 עונת); 44 פרקים |
| 2021 | FBI: אינטרנשיונל | קני "קן" קורסבי | פרק: "Pilot" |
| 2022 | שומרי הצדק | קינג צונאמי | דיבוב; 7 פרקים |
| 2022 | True War Stories: Mission Report | בוב | פודקאסט; פרק: "The Short-Timer" |
לוץ
דילן מקדרמוט

| --- | --- |

דילן מקדרמוט,2014
 לידה:  26 באוקטובר 1961 (בן 63) ווטרברי, קונטיקט, ארצות הברית ארצות הברית
 שם במה:  Dylan McDermott 
 מדינה:  ארצות הברית 
 תקופת הפעילות:  מ-1987
 מקום לימודים:  אוניברסיטת פורדהם  Holy Cross High School  בית הספר לתאטרון נייברהוד פלייהאוס  סטודיו אייץ' בי 
 בן או בת זוג:    מגי קיו (2015–2019) 
 פרופיל ב-IMDb
 
דילן מקדרמוט (באנגלית: Dylan McDermott; נולד בשם מארק אנת'וני מקדרמוט, באנגלית: Mark Anthony McDermott; נולד ב-26 באוקטובר 1961) הוא שחקן אמריקאי, זוכה פרס גלובוס הזהב לשנת 1998 על תפקידו בסדרה "הפרקליטים".
ביוגרפיה

מקדרמוט נולד בווטרברי, קונטיקט. אמו הייתה בת 15 ואביו היה בן 17 כאשר הוא נולד. הוא גדל לצד אמו לאחר גירושי הוריו, ואיבד את אמו בגיל חמש כשנורתה בשוגג על ידי חברה. בשל הטרגדיה עבר להתגורר יחד עם אחותו אצל סבתו.
המחזאית איב אנסלר, אמו החורגת, שאימצה אותו כאשר הייתה בת 23 והוא היה בן 15, דרבנה אותו להפוך לשחקן ונתנה לו תפקידים במחזותיה. לאחר שאנסלר הפילה, הוא קיבל לעצמו את השם דילן, השם שיועד לבן שלא נולד. זוכי האוסקר מרלון ברנדו והמפרי בוגרט היוו עבורו דוגמה. הוא למד משחק ב"אוניברסיטת פורדהאם" שבניו יורק סיטי ובבית ספר למשחק "בית הבובות השכונתי".
קריירת משחק

מקדרמוט עשה את הופעת הפריצה שלו ב-1987 בדרמת המלחמה "גבעת האמיצים", שם שיחק בתפקיד סמל אדם פרנץ' באחד הקרבות הקשים ביותר של מלחמת וייטנאם.
ב-1989 השתתף בדרמה הקומית "מגנוליות מפלדה" בתור ג'קסון בעלה של שלבי לטצ'ייר (ג'וליה רוברטס).
ב-1993 שיחק במותחן שובר הקופות "בקו האש" בתפקיד אל ד'אנדריאה, שותפו של סוכן השירות החשאי פרנק הוריגן (קלינט איסטווד).
ב-1994 שיחק בפנטזיית חג המולד "נס ברחוב 34".
ב-1999 הופיע בקומדיה הרומנטית "צריך שלושה לטנגו" בתור טייקון העסקים צ'ארלס ניומן.
ב-2003 שיחק בדרמת הפשע "וונדרלנד" בתפקיד חבר הכנופיה הארית דייוויד לינד.
התפרסם לאחרונה בסרט האימה "השליחים" בתפקיד רוי, אב משפחת סולומון העוברת להתגורר בבית רדוף.
ב-2009 כיכב בתפקיד הראשי של קארטר שואו, המנהל של יחידת שוטרים סמויה בסדרת הפעולה בהפקת ג'רי ברוקהיימר "כחול עמוק".
ב-2010 גילם את דניס מארקס בדרמה הקומית "דקלים בוערים" של הבמאי כריסטופר ב. לאנדון.
ב-2011 כיכב בסדרת הדרמת אימה "אימה אמריקאית".
ב-2012 גילם את אבא של צ’רלי בסרט "כמה טוב להיות פרח קיר".
בשנת 2013 שיחק לצדה של טוני קולט בתפקיד הראשי בסדרת הדרמה של CBS - "בני ערובה", הגרסה האמריקאית לסדרת הישראלית באותו שם ששודרה בערוץ עשר.
ב-2014 שיחק בקומדיה "משתוללת" בכיכובה של סלינה גומז.
ב-2015 שיחק בסרט הריגול הבריטי-אמריקאי "סוכנת תחת אש" לצד פירס ברוסנן ומילה יובוביץ'.
ב-2021 הופיע בשתי עונות של סדרת הספין אוף של חוק וסדר חוק וסדר:פשע מאורגן בתפקיד ריצ'רד וויטלי.
ב-2021 החל להופיע בתפקיד הראשי בסדרה FBI: המבוקשים ביותר בתפקיד רמי סקוט.
הפרקליטים

שיא הקריירה המקצועית של מקדרמוט היה התפקיד הראשי שקיבל מדייוויד אי קלי ב-1997 בסדרת הדרמה המשפטית של "הפרקליטים". הוא שיחק במשך שבע עונות בתפקיד עורך הדין המיוסר והרגיש בובי דונל. גרף לזכותו ב-1998 את פרס גלובוס הזהב לשחקן הטוב ביותר בסדרת דרמה. מקדרמוט פוטר על ידי חברת ABC בעונה השביעית של הסדרה, בטענה שצוות שחקני הסדרה זקוק לרענון.
חיים אישיים

למקדרמוט שתי בנות עם גרושתו השחקנית האמריקאית ממוצא איראני שיבה רוז. כיום הוא מאורס למגי קיו אשר שיחקה את התפקיד הראשי בסדרה ניקיטה.
פילמוגרפיה > קולנוע

גבעת האמיצים (1987)
האיגואנה הכחולה (1988)
טוויסטר (1989)
מגנוליות מפלדה (1989)
חומרה (1990)
בצל הסודות האפלים (1991)
הפחד בפנים (1992) - סרט טלוויזיה
ג'רזי גירל (1992)
בקו האש (1993)
קאובואים באים (1994)
נס ברחוב 34 (1994)
הגורל הדליק את הרדיו (1995)
חופשה משפחתית (1995)
הדרך לאושר (1997)
צריך שלושה לטנגו (1999)
טקסס ריינג'רס (2001)
פארטי מונסטר (2003)
וונדרלנד (2003)
הדיירים (2005)
כוח אדיסון (2005)
אדונית התבלינים (2005)
הרולד הבלתי מנוצח (2006)
השליחים (2007)
יש חלומות, נצא למסע (2007)
דקלים בוערים (2010)
כמה טוב להיות פרח קיר (2012)
המטרה: הבית הלבן (2013)
פריזר (אנ') (2014)
משתוללת (2014)
מרסי (2014)
סוכני העתיד (2014)
סוכנת תחת אש (2015)
The Clovehitch Killer‏ (2018)
משפחה מנצחת (2021)
פילמוגרפיה > טלוויזיה

הפרקליטים (1997–2004)
Big Shots‏ (2008-2007)
כחול עמוק (2009–2010)
אימה אמריקאית (2011)
וייטנאם: הסרטים האבודים (2011)
בני ערובה (2013–2014)
Stalker ‏(2014–2015)
מאל איי לוגאס (2018)
הפוליטיקאי (2019)
הוליווד (2020)
סיפורי אימה אמריקאים (2021)
חוק וסדר: פשע מאורגן (2021–הווה)
FBI: המבוקשים ביותר (2021–הווה)
ג'יגייל אוגיין ואנגצ'וק, נסיך בהוטן

הנסיך ג'יגייל אוגיין ואנגצ'וק (נולד ב-16 ביולי 1984) הוא נסיך, שהיה יורש העצר הצפוי של בהוטן.
ג'ינגייל אוגיין ואנגצ'וק הוא בנו השני של המלך ג'יגמה סינגייה ואנגצ'וק ושל רעייתו, המלכה דורג'י ואנגמו ואנגצ'וק.
ג'ינגייל אוגיין הפך ליורש העצר לאחר שאביו ויתר על כיסאו ב-14 בדצמבר 2006 ולאחר שאחיו הבכור ג'יגמה קיזר נאמגייל ואנגצ'וק עלה לשלטון.
הוא שימש כיורש העצר הצפוי, עד לידת אחיינו, ג'יגמה נאמגייל ואנגצ'וק. מאז למלך נולד בן נוסף וכעת הוא השלישי בסדר הירושה, לאחר שני אחייניו.
ג'ינגייל אוגיין למד בקונטיקט שבארצות הברית בבית הספר צ׳וט רוזמרי הול (Choate Rosemary Hall) וסיים את לימודיו בשנת 2003. לאחר תום לימודיו התיכוניים, למד בקולג' סנט פיטרס באוקספורד שבאנגליה, וסיים את לימודיו האקדמיים בשנת 2007.
יוצאת אל החיים

"יוצאת אל החיים" הוא סינגל שהוקלט על ידי הזמרת הישראלית קורין אלאל. את השיר הוציאה במאי 1992 לאור חברת התקליטים NMC יונייטד אנטרטיינמנט, כסינגל השלישי מתוך אלבומה החמישי של אלאל, "זן נדיר".
על השיר

"יוצאת אל החיים" נכתב והולחן על ידי דודו ברק ואלאל בהתאמה. על הפקתו המוזיקלית הייתה יהודית רביץ אחראית. השיר מתאר יציאה לדרך חדשה, שבה הדוברת עוזבת את העבר מאחור ומתמודדת עם עתיד בלתי נודע. השורות "עכשיו אני יוצאת למרחבים" ו-"אין ענן, שדות מנוקדים" מציירות תמונה של חופש ומרחב פתוח, שמסמלת את האפשרויות וההתחלות החדשות שמצפות לה. הדוברת עוברת בתחנות שונות, מתמודדת עם חידות ומסתורין, ומבטאת רצון להתמודד עם החיים באופן סוליסטי. ב"רציתי להגיד לך אחותי, יקירתי" מעידה המבצעת על קרבה רגשית לאחותה, כאשר היא מבקשת ממנה את הרשות לבכות ולצחוק.
בחלק השני עוזבת הדוברת את הבית ואת כל מה שהכירה, כולל אהוב לשעבר וכמה ידידים, ומשאירה מאחור את תקופת נעוריה המתוארת כ"אבודה". התיאורים "ציפור קלה נוסקת" ו-"הלב מכה, פועם" משדרים תחושת קלילות וחיות ובד בבד גם מתח וחרדה לקראת הלא נודע. היא מביעה תקווה ליום חדש ושונה שמחכה לה, אך גם את הכאב והקשיים שבדרך. השיר כולו מבטא את המתח בין הפרידה מהעבר לבין הציפייה וההתרגשות לקראת העתיד, ומסכם את המורכבות הרגשית של התחלה חדשה.
"יוצאת אל החיים" בוצע במקור על ידי דפנה דקל, ונכלל כרצועה השלישית באלבום הבכורה שלה הנושא את שמה.
עטיפה

בעטיפה מופיעה דמות מעורפלת בצבע תכלת, המזכירה ציפור במעופה או דמות אדם הפורשת את ידיה בתנועה דינמית. הרקע הבהיר והנקי מדגיש את הדמות המרכזית ויוצר תחושה של חופש, תנועה ופתיחות למרחבים. עיצוב הסמל מזכיר את העטיפה של האלבום "זן נדיר".
הצלחה מסחרית

ב-3 במאי 1992 הוצג "יוצאת אל החיים" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-27. ב-17 במאי עלה למקום ה-24 – המיקום הגבוה ביותר אליו הגיע. לבסוף, ב-31 במאי יצא מהדירוג השבועי לאחר שלושה שבועות צעידה רצופה. במצעד השבועי של גלי צה"ל הגיע השיר בשיאו למקום העשירי.
מיקומי שיא

|   ‏‏‏  מצעדים ודירוגים (1992)> מדינה |   ‏‏‏  מצעדים ודירוגים (1992)> מצעד |   ‏‏‏  מצעדים ודירוגים (1992)> מיקום שיא |   ‏‏‏  מצעדים ודירוגים (1992)>  |
| --- | --- | --- | --- |
|  ישראל | רשת ג' | 24 |  |
|  ישראל | גלי צה"ל | 10 |  |
הערות שוליים

1 2  יוצאת אל החיים באתר סטריאו ומונו
↑  זן נדיר באתר סטריאו ומונו
↑  מילות השיר, באתר שירונט
↑  דפנה דקל באתר סטריאו ומונו
| קורין אלאל |
| --- | --- | --- |
דיסקוגרפיה
| אלבומי אולפן | "קורין אלאל" • "פירות אסורים" • "אנטארקטיקה" • "שפת אימי" • "זן נדיר" • "כשזה עמוק" • "תנינענק" • "הכחול של השמיים" • "פשוט כל כך" • "ארנבות משוקולד" • "קהלת" • "כאחד האדם" |  |
| אלבומי אוסף | "האוסף" • "המיטב" |  |
| אלבומי הופעה | "לתמונה נוספו המון צבעים" • "אקווריום: הופעות במפעל הפיס" |  |
| אלבומי משותפים | "ארץ טרופית יפה" • "לו באת – נשים שרות שם טוב לוי" |  |
| אלבומי מחווה | "חברים שרים קורין" |  |
| מארזי תקליטורים | "קורין אלאל / פירות אסורים" • "האלבומים המקוריים" |  |
| סינגלים | "סמבה אבן גבירול" • "תן לי קצת ממך" • "שיר בכיף" • "כבשים" • "פירות אסורים" • "שישי בלילה" • "ארץ קטנה עם שפם" • "אנטארקטיקה" • "שיר לשירה" • "שפת אימי" • "זן נדיר" • "תאונה" • "יוצאת אל החיים" • "ימי הפרח והאהבה" • "מעיין" • "הוא כאן" • "לחיות" • "פירמידות" • "כשזה עמוק" • "תנינענק" |  |
| שירים אחרים | "רוצים שלום" • "אמסטרדם" • "אין לי ארץ אחרת" • "התעשייה האבירית" • "שלושת הפעמונים" • "המנון לאהבה" • "ספק גדול" • "החיים בוורוד" |  |
נבחרת סלובניה בכדורגל

נבחרת סלובניה בכדורגל היא נבחרת הכדורגל הלאומית של סלובניה. הדירוג הנוכחי של נבחרת סלובניה ברשימת הדירוג של פיפ"א, הוא המקום ה-55 בעולם, נכון ל-28 בנובמבר 2024; הניקוד הוא 1,454.25 – ירידה של 3 נקודות לעומת ניקוד קודם. דירוג השיא 15 נמדד לראשונה באוקטובר 2010, והדירוג הנמוך ביותר 134 נמדד לראשונה בדצמבר 1993.
היסטוריה

מדינת סלובניה הייתה במהלך רוב המאה ה-20 חלק מהפדרציה היוגוסלבית, שהייתה מיוצגת על ידי נבחרת יוגוסלביה המצליחה, אך בעקבות פירוק יוגוסלביה בתחילת שנות ה-90 הכריזה סלובניה על עצמאותה, דבר שהוביל לאחר מכן להקמת נבחרת סלובניה.
נבחרת סלובניה שיחקה את משחקה הרשמי הראשון ב-19 ביוני 1991 נגד קרואטיה. במשחק הפסידה סלובניה 0:1.
היסטוריה > אליפות אירופה בכדורגל 2000

הישגה הראשון של הנבחרת היה כאשר העפילה במפתיע לטורניר יורו 2000, לאחר שניצחה במשחק פלייאוף על כרטיס לטורניר את אוקראינה. את הנבחרת אימן המאמן הצעיר, שחקן העבר סרצ'קו קטאנץ אשר הוביל את סלובניה להישג המרשים למרות הרכב אלמוני שהתבסס רבות על הכוכב זלאטקו זחוביץ', שחקנה של אולימפיאקוס היוונית. אל הטורניר עצמו הגיעה נבחרת סלובניה כנעלם הגדול. היא שובצה לבית מספר 3 ביחד עם נבחרת ספרד, נבחרת נורווגיה ונבחרת סרביה. במשחק הראשון שלה בטורניר התייצבה מולה סרביה אשר בעבר סלובניה הייתה חלק ממנה. המשחק הטעון הפך לאחד המשחקים המפתיעים והמלהיבים בטורניר כאשר סלובניה הדהימה את הסרבים במשחק התקפי ועלתה ליתרון של 3:0 עם צמד שערים של זחוביץ'. במחצית השנייה הצליחו הסרבים להשוות והמשחק הסתיים בתוצאה 3:3. הנבחרת המשיכה לקבל מחמאות בשל המשחק ההתקפי שלה גם לאחר משחק ההפסד 2:1 לנבחרת ספרד, אחת הנבחרות החזקות בטורניר. המשחק האחרון הסתיים בתיקו 0:0 מול נורווגיה שלא קבע דבר עבור סלובניה אך מנע מהנורווגים לעלות לשלב הבא, סלובניה עצמה סיימה את שלב הבתים במקום הרביעי והאחרון והודחה מהטורניר.
היסטוריה > אליפות העולם בכדורגל 2002

נבחרת סלובניה המשיכה בהצלחתה תחת אימונו של קטנץ כאשר העפילה שנתיים לאחר אליפות אירופה לטורניר הגביע העולמי. במהלך טורניר המוקדמות סלובניה סיימה במקום השני בביתה לאחר נבחרת רוסיה כשהיא מקדימה את יריבתה נבחרת סרביה. במשחקי הפלייאוף הוגרלה סלובניה מול נבחרת רומניה. נבחרת סלובניה נהנתה מיכולת גבוהה של חלוציה בראשות סבסטיאן סימרוטיץ' וחברו לחוד ההתקפה, חלוץ הפועל תל אביב דאז מילאן אוסטרץ. אוסטרץ כבש שער מרהיב מול הרומנים שהעלה את הנבחרת הסלובנית לטורניר גדול שני ברציפות.
במונדיאל עצמו הוגרלה סלובניה לשחק מול נבחרת ספרד, נבחרת דרום אפריקה ונבחרת פראגוואי. כבר כשהגיעה הנבחרת אל הטורניר התגלה קרע בין המאמן קטנץ לבין הכוכב הגדול זחוביץ'. זחוביץ' נשלח הבייתה כבר לאחר משחק אחד והריב הקרין על הנבחרת כולה. סלובניה הפסידה במונדיאל את שלושת משחקיה וחזרה מן המזרח בבושת פנים.
היסטוריה > מוקדמות אליפות אירופה 2004

לקראת טורניר יורו 2004 בפורטוגל הוגרלה נבחרת סלובניה לשחק בבית מספר 1 עם הנבחרות צרפת, קפריסין, מלטה וישראל. בעוד שהיה ברור שנבחרת צרפת היא הפייבורטית הגדולה לזכות במקום הראשון בבית התחרות של סלובניה הייתה בעיקר מול נבחרת ישראל על המקום השני. את סרקו קטנץ שעזב החליף מי שכבר היה מאמן הנבחרת בעבר בויאן פרקשיניאר. פרקשיניאר החזיר לנבחרת את זחוביץ' כדי שהוא ינהיג אותה ויוביל אותה לטורניר גדול שלישי ברציפות. במשחק המכריע על העלייה לשלב הפלייאוף ניצחה סלובניה את נבחרת ישראל 3:1 באנטליה שבטורקיה לאחר שגם אבי נמני וגם טל בן חיים הורחקו משורות נבחרת ישראל. בשלב הפלייאוף עצמו הודחה סלובניה לאחר תיקו 1:1 והפסד 1:0 לנבחרת קרואטיה.
כעבור 6 שנים העפילה סלובניה בפעם השנייה בתולדותיה למונדיאל, לאחר שסיימה במקום השני בבית המוקדמות אחרי סלובקיה הראשונה ולפני נבחרות צ'כיה, צפון אירלנד, פולין וסן מרינו. בעקבות היותה אחת משמונה הסגניות בעלות המאזן הטוב ביותר בבתים המוקדמים, התמודדה סלובניה מול רוסיה בשני מפגשי פלייאוף על העלייה למונדיאל 2010. לאחר שהפסידה ברוסיה 2-1, ניצחה סלובניה במשחק הגומלין בביתה 0-1 והעפילה למונדיאל בזכות שער החוץ שכבשה.
בטורניר הגמר עצמו השיגה סלובניה את ניצחונה הראשון בגביע העולם, 0-1 על אלג'יריה, ובהמשך הטורניר סיימה בתיקו 2-2 עם ארצות הברית והודחה בסיום שלב הבתים בעקבות הפסד 1-0 לאנגליה.
סלובניה העפילה ליורו 2024 בפעם השנייה בתולדותיה ו-24 שנים לאחר הופעתה הקודמת בטורניר. סלובניה סיימה את כל משחקיה בשלב הבתים בתיקו (1-1 עם דנמרק וסרביה, 0-0 עם אנגליה) והעפילה לראשונה בתולדותיה לשמינית הגמר מהמקום השלישי בבית, כאחת מארבע הקבוצות בעלות המאזן הטוב ביותר מהמקום השלישי. גם בשמינית הגמר סיימה סלובניה בתיקו 0-0 עם פורטוגל והודחה לאחר שהפסידה 3-0 בבעיטות הכרעה מ-11 מטרים.